Tungt melodrama
Regi: 
Roberto Faenza Italiensk/fransk/britisk drama. 
11 år 

En noe tung og melodramatisk beretning om en fantastisk kvinne og forsker: Sabina Spielrein. 

STJERNER: 
Iain Glen, Emilia Fox, Jane Alexander, Caroline Ducey, Craig Ferguson. 

HANDLING: 
Fortelling om den lidenskapelige, vakre og intelligente russiske jøden Sabina Spielreins møte med sin store kjærlighet, psykoanalytikeren Jung, legen som kurerte henne. 
Filmen veksler mellom nåtid og fortid; to forskere følger i Sabinas fotspor for å hedre hennes enorme innsats for barnehjemsbarn i Sovjet før annen verdenskrig. 

DOMMEN: 
Det klare fokus på lidenskapen mellom Sabina (Fox) og Jung (Glen) tværes ut. 
Vi aner kvinnens skarpe hode, og ser hennes ytre og indre skjønnhet, men Emilia Fox makter ikke å trenge inn i denne bemerkelsesverdige kvinnens kraft og vilje. 
